અબજોપતિ બિઝનેસમેન મુકેશ અંબાણીને ઓઈલ નિયમનકાર PNGRBએ મહત્વના કેસમાં મોટી રાહત આપી છે. ઓઈલ રેગ્યુલેટરે અંબાણીની ખોટ કરી રહેલી ઈસ્ટ-વેસ્ટ નેચરસ ગેસ પાઈપલાઈનનું કેનેડાની રોકાણકારણ કંપની બ્રુકફિલ્ડને વેચાણ કરવા મંજૂરી આપી છે. મુકેશ અંબાણીની કંપની રિલાયન્સ ગેસ ટ્રાન્સ્પોર્ટેશન ઇન્ફ્રાસ્ટ્રક્ચર લિમિટેડ જેનું બાદમાં નામ બદલીને ઈસ્ટ વેસ્ટ પાઈપલાઈન લિમિટેડ કરાયું હતું. લગભગ એક દાયકા અગાઉ આ કંપનીએ આંધ્ર પ્રદેશના કાકીનાડાથી લઈને ગુજરાતના ભરૂચ સુધી કુદરતી ગેસના વહન માટે 1,400 કિ.મી લાંબી પાઈપલાઈન નાખી હતી. રિલાન્ય ઈન્ડસ્ટ્રીઝ સંચાલિત કેજી બેસીન સ્થિત બ્લોકમાંથી મળતા ગેસના પુરવઠાને આ પાઈપલાઈન મારતફે વહન કરવા તેનું બાંધકામ કરાયું હતું.